Procurorii au ridicat, pe 27 mai, mai multe documente din Primăria condusă de Daniel Băluță.

Asta după ce, ani de-a rândul, polițiștilor de la „Rutieră” Sector 4 li s-a impus neamendarea mașinilor private contractate să facă lucrări pentru ADP Sector 4. Autorizațiile lunare ajung și la 12.000 de lei/mașină, dar firmele preferate nu plătesc.

Mai mult, oamenii legii erau puși să escorteze camioanele pentru ca acestea să nu fie oprite de alte echipaje de poliție.

DNA nu are însă tot. Sursele cotidianului Libertatea au furnizat mai multe înregistrări cu șoferi, angajați ADP Sector și șefi ai Poliției Locale, care fie admit că „a existat o înțelegere”, fie își ceartă subalternii că nu au însoțit utilaje pasibile de amenzi.

400.000 de euro pe an estimează Poliția Locală că pierde Primăria Sector 4 din cauza camioanelor protejate.

Trei înregistrări de impact:

1. „Nu vreau să merg la pușcărie pentru alții!”

Un amendat spune că nu i se pare normal să primească penalitatea, fiindcă a fost anunțat din partea ADP Sector 4 că nu trebuie să plătească autorizațiile.

”Polițist local: Trebuia să aveți autorizație!

Șofer: Da, dar trebuia și ei să ne anunțe. De treaba asta. Păi, noi atunci de unde știm că trebuie să le luăm…

Recomandări Sondaje contradictorii cu trei zile înainte de alegerile pentru Primăria Capitalei. De ce depinde totul

Polițist local: Nu ați mai avut lucrare în București?

Șofer: Ba da, am mai avut lucrări în București și niciodată când lucram prin Sectorul 1, nu s-a pus problema de așa ceva, pentru că lucram pentru Administrația Sectorului 1!

Polițist local: Păi da, dar nu scrie nicăieri că sunteți scutiți.

Șofer: Păi nu suntem scutiți, dar așa a fost înțelegerea. Că la dumneavoastră a fost inițial o discuție și acum au schimbat-o fără să ne anunțe. Asta e problema, mă înțelegeți?

Polițist local: Nu, hai să vă spun eu care e treaba. Se numește abuz în serviciu și trafic de influență, care este o faptă de corupție. Cunoașteți asta?

Șofer: Am înțeles, dar nu am luat-o noi hotărârea asta. De la dumneavoastră a plecat treaba.

Polițist local: Problema lor. Eu nu vreau, nu sunt de acord să mă duc la pușcărie pentru alții. Tu ești de acord să faci pușcărie pentru alții?

Șofer: Nu.”

Recomandări Părinte indignat pe reflexul mușamalizării după incidentul cu lampa UV de la “Lazăr”: “Copiii noștri ajung la spital, iar părinții fac ode directoarelor și caută «turnătorul»!”

2. „Îl sun pe Stancu și n-o să mai fie probleme!”

Polițiștii locali opresc alt camion. Discuție polițist local – reprezentant al lucrărilor din Sectorul 4 din partea ADP, care intervine ca șoferul să nu fie amendat. La discuție asistă și șoferul. Omul ADP Sector 4 spune că va vorbi cu directorul general al Poliției Locale, Marius Stancu. Polițistul local se enervează.

”Om de la ADP: (Șoferii) au jumătate de oră să pună colantul. Vorbesc foarte serios. Ideea e că noi avem nevoie de ei în teren.

Polițist local: Știu. Dar hai să facem puțin schimb de roluri. Puneți-vă puțin în situația noastră.

Om de la ADP: Dar nu-i problemă. Îl sunăm pe Stancu, atuncea, și n-o să mai fie nicio problemă! Și nu vă ameninț. Pur și simplu vorbesc cu voi uman, pentru că suntem în aceeași tabără și ne amendăm unii pe alții! Tre să muncim, toată lumea, nu?

Polițist local: Și vi se pare normal să spuneți că îl sunați pe Stancu? Eu (polițist) nu sunt aici, nu sancționez eu pe domnul, că nu l-am oprit eu, l-a oprit colegul, vi se pare normal să spuneți că îl sunați pe Stancu și n-o să dați amendă, ceva?!

Recomandări O asistentă medicală condamnată în 2017 pentru trafic de influență la operații a ajuns consilier juridic la primăria condusă de Daniel Florea!

Om de la ADP: Vorbesc foarte serios! Ce-a făcut mașina asta?!

Polițist local: Sincer, vi se pare normal? Eu, dacă eram, îl sancționam.

Om de la ADP: Atunci, hai să ne-amendăm între noi!

Polițist local: Nu e vorba de asta. Dar haideți să ne limităm, cât de cât, la… adică fără amenințări. Mie nu îmi plac amenințările și nu mi-e frică de absolut nimeni.

Om de la ADP: Eu zic că asta oricum se anulează, că nu e OK să facem așa ceva.”

3. „Ia un utilaj și adu-l!”

Ședință între polițiștii locali din Sectorul 4. Coordonatorul lor, Emil Romeghea, este extrem de vehement, se răstește la aceștia, pentru că acordă prea multe avertismente. Apoi se supără pe ei pentru că nu au escortat un utilaj.

”Romeghea: Și încă ceva. Lili, încă ceva. Când zic să te duci undeva, te duci acolo!

Polițist local: Am înțeles.

Romeghea: Ai înțeles pe dracu! M-a sunat ăla (n.r. – unul dintre șefii firmelor protejate), era 12 și 5. Sau 12 și ceva (neinteligibil). Ți-am zis la 12 să fii acolo? Îl trimiteai pe tâmpitu ăsta până acolo! Că nu era neapărată nevoie de chestia asta. De ce nu l-ai trimis pe Ciubotă acolo? Uite că l-am trimis pe Ciubotă acolo!

Polițist local: Unde, Emil?

Romeghea: La… La ADP. Să iei un utilaj, să-l duci… la dracu să-l ia.

Polițist local: Dar de ce ne solicită pe noi?

Alt polițist: Nu au autorizații!”

Ieri, după publicarea primului episod din investigație, șefii din Primăria Sectorului 4 ”au încercat să afle de unde are Libertatea informațiile și înregistrările”.

”Le e teamă că, după ce totul a devenit public, investigația DNA va aduna și mai multe mărturii de la oameni care știu ce s-a întâmplat și cum a fost prejudiciată Primăria lui Băluță”, susțin polițiști locali.

Vezi aici prima parte a INVESTIGAȚIEI LIBERTATEA: Polițiștii locali de la Sectorul 4 sunt puși de șefi să escorteze camioanele firmelor preferate, ca să nu achite taxe

Citește și: Primarul Băluță, de la Sectorul 4, susține că ”mediatizarea” investigației de azi a Libertății îl ajută și că ”e de netolerat” ca polițiștii locali să protejeze anumite firme de camioane!

PARTENERI - GSP.RO A ajuns om al străzii la 37 de ani după ce și-a pierdut toată averea. Imagini incredibile cu fostul sportiv care cerșește pe stradă

PARTENERI - PLAYTECH Am GĂSIT-O! Unde se ascunde Adriana Iliescu și DE CE! Viitorul tată al Elizei spune unde e cea mai bătrână mamă din România

HOROSCOP Horoscop 25 septembrie 2020. Leii trebuie să evite excesele de autoritate, mai ales pe cele legate de muncă